text: Kæmpeørne har ynglet i Oksbøl
  12 august 2013 kl. 13.26
  For første gang i mange år har Europas største ørn ynglet i vestjylland.
  Et havørnepar i Vrøgum Klitplantage ved Oksbøl har ret sensationelt har fået en unge.
  - Det er et prægtigt syn og fantastisk, at vi nu kan opleve ynglende havørne så langt mod vest, siger skovrider Ulrik Lorenzen, Naturstyrelsen.
  Ørnene i Vrøgum Klitplantage regnes for Danmarks vestligste ynglepar og ynglesuccesen tilskrives blandt andet det store naturgenopretningsprojekt ved den nærliggende Filsø. 
  Her blev der i 2012 genskabt et søareal på over 900 ha, omgivet af enge, moser, vandhuller og klithede.
  - Ørneparret henter en vigtig del af deres føde ved det netop genskabte Filsø, siger Dansk Ornitologisk Forenings lokale ørnekoordinator Jens Rye Larsen.
  